Innhald

# Bilettekst

Legg til ein nummerert bilettekst til eit valt bilete, tabell, ramme, tekstramme eller teikning. Du finn òg denne kommandoen ved å høgreklikka på det elementet du vil leggja teksten til.

For å bruka denne funksjonen …

#### Frå menylinja:

Vel Set inn → Bilettekst.

#### Frå sprettoppmenyen:

Vel Set inn bilettekst.

#### Frå brukargrensesnittet med faner:

Vel Bilete → Bilettekst.

#### Frå verktøylinjer:

Set inn bilettekst

## Bilettekst

Skriv inn den teksten som skal visast etter bilettekstkategorien og bilettekstnummeret.

## Eigenskapar

Bestemmer alternativ for bilettekst i det valde elementet.

### Kategori

Vel bilettekstkategorien eller skriv inn eit namn for å oppretta ein ny kategori. Kategoriteksten vert vist før eller etter bilettekstnummeret, avhengig av innstillinga for Bilettekstrekkjefølgje i Alternativ. Bilettekstar laga med ein førehandsdefinert bilettekstkategori er formatert med ein avsnittsstil med same namnet som kategorien. For eksempel så er bilettekstar laga med bilettekstkategorien «Illustrasjon» formatert med avsnittsstilen «Illustrasjon».

### Nummerering

Vel nummereringstypen du vil bruka i biletteksten. Valet du gjer vert brukt i alle tidlegare bilettekster i denne kategorien.

### Etter talet

Skriv inn valfrie tekstteikn som skal visast mellom nummerering og kategori. Berre aktiv når Nummerering først er vald for bilettekstrekkjefølgje i Alternativ.

### Før biletteksten

Skriv inn valfrie bokstavar som skal visast etter bilettekstkategorien og før biletteksten. Desse bokstavane vert ikkje sett inn viss det ikkje er bilettekst.

### Posisjon

Legg biletteksten inn ovanfor eller nedanfor del valde elementet. Dette alternativet er ikkje tilgjengeleg for alle objekta.

## Val

Opnar dialogvindauget for val, der det er mogleg å tilpassa utsjånaden til bilettekstetiketten. Du kan velja å leggja til eit overskriftsnummer til bilettekstnummeret, leggja til ein teiknstil til bilettekstkategorien og nummeret og velja rekkjefølgja på bilettekstkategorien og bilettekstnummeret.

## Automatisk bilettekst

Opnar dialogvindauget for automatisk bilettekst. Dette er det same dialogvindauget som du får frå Verktøy – Innstillingar – LibreOffice Writer – Automatisk bilettekst. Endringar i dette dialogvindauget påverkar ikkje den innsette biletteksten for det gjeldande utvalet.

Liknande emne

Bruka bilettekstar

Leggja til overskriftsnummer i bilettekstar